kardosdrur/scandi-wiki huggingface dataset:
Guldstøvsdaggekko

Guldstøvsdaggekko (Phelsuma laticauda) er en dagaktiv gekkoart. Den lever i det nordlige Madagascar og på Comorerne. Den er også blevet introduceret Hawaii-øerne og andre stillehavsøer. Den bor typisk i forskellige træer og huse. Guldstøvsdaggekko lever af insekter og nektar.

En underart er blevet anerkendt: Phelsuma laticauda angularis.

Beskrivelse 
Guldstøvsdaggekkoen bliver 15-22 cm lang. Kropsfarven er lysegrøn eller gullig eller sjældnere blå. Denne gekko har typisk gule pletter på nakken og ryggen. Der er tre rustfarvede tværgående brede streger på snuden og hovedet; den øvre del af huden omkring øjnene er blå. På den nedre del af ryggen er der tre langsgående røde brede streger. Halen er lidt flad. Undersiden er hvidlig.

Hannen 

Denne arts hanner er ret aggressive. De accepterer ikke andre hanner i deres territorium. I fangenskab, hvor hunnen ikke kan undslippe, kan hannerne også skade en hun. I sådanne tilfælde skal hannen og hunnen separeres.

Galleri

Kilder/referencer 

 
 
 

Gekkoer
Hobbydyr
Stenpikker

Stenpikker (Oenanthe oenanthe, også kaldet digesmutte) er en 15 centimeter stor spurvefugl, der findes udbredt i åbne områder med sten og lav vegetation i store dele af Europa, Asien, Nordafrika, Grønland og det nordligste Nordamerika. Arten lever især af insekter, der fanges både i luften og på jorden. I Danmark yngler den spredt over hele landet ved stendiger, grusgrave eller byggepladser, især langs kysterne. Det er en trækfugl og de danske fugle samt de fleste andre bestande overvintrer i Afrikas sahelområde. Ynglebestanden er vurderet som sårbar på den danske rødliste.

Fjerdragten er forskellig for de to køn. Hanner i yngledragt har grå isse og ryg, en sort tegning gennem øjet og sorte vinger. Undersiden er lys med svagt rustfarvet bryst. Hunner og hanner udenfor ynglesæsonen har en blegere, brunlig fjerdragt. Karakteristisk for alle dragter er en hvid overgump og en haletegning, der ligner et omvendt sort T, idet halens sider mod basis er hvide. Stenpikker kendes i øvrigt på ofte at have en opret holdning og at slå med halen. Kaldet er en hård lyd som når to sten slås mod hinanden.

Kilder og henvisninger 

 
 Benny Génsbøl, Nordens fugle - en felthåndbog, 1987. .
 Dansk Ornitologisk Forenings beskrivelse af stenpikker

Fluesnappere
Fugle fra Alaska
Fugle fra Eurasien
Grønlands fugle
Cycleurope

Cycleurope er en svensk cykelfabrikant, som ejer en række kendte cykelmærker. Cycleurope indgår som et datterselskab til industri-koncernen  Grimaldi Industri AB. Cycleurope har sine hovedkontorer i Stockholm og Varberg. Fremstillingen af cykler foregår på fabrikker i Sverige, Frankrig, Italien og Fjernøsten. Indtil 2010 blev der også fremstillet cykler i koncernens danske afdeling på Kildemoes-fabrikken i Nørre Lyndelse på Fyn. I 2013 var kun administrationen med ca. 21 medarbejdere tilbage i Nørre Lyndelse. Cycleurope har datterselskaber i over 50 lande med hovedfokus på Europa. 

Cycleurope blev etableret da Grimaldi Industri overtog Monark Stiga i 1995.

Cykelmærker 
Følgende cykelmærker indgår i koncernen:
Crescent, overtaget i 1960 af Monark gennem opkøb af Nymanbolagen. 
Monark, startede i 1908 i Varberg.
Bianchi (F.I.V. Edoardo Bianchi) blev i 1997 opkøbt af Cycleurope. I 1885 startede Edoardo Bianchi , 21 år gammel, et cykelværksted med fremstilling i Milano, på via Nirone.
Gitane, startede i 1930 i Frankrig.
Micmo, startede i 1935 i Frankrig.  
Puch, Johann Puch (1862 – 1914) startede i 1889 et cykelværksted og i 1899 en cykelfabrik i Graz, Østrig.
Legnano, ejes af F.I.V. Edoardo Bianchi.
Peugeot, cykeldivisionen.
DBS (Øglænd DBS) blev i 1989 opkøbt af Monark og i 1996 af Cycleurope.   
Kildemoes, startede i 1942 i Odense, Danmark.
Everton
Chiorda, ejes af F.I.V. Edoardo Bianchi.
Renault
Spectra

Kilder

Eksterne henvisninger 
Cycleurope

Køretøjsproducenter fra Sverige
Cykelproducenter
Virksomheder i Stockholm
Sportsudstyrsproducenter fra Sverige
Sortstrubet bynkefugl

Sortstrubet bynkefugl () er en lille spurvefugl, der er udbredt i store dele af Europa, i det nordvestlige Afrika samt Tyrkiet og Kaukasus. Arten minder meget om bynkefugl, men foretrækker mere tørre områder end denne. I Danmark er den en fåtallig ynglefugl i Jylland, f.eks. i Frøslev Mose i Sønderjylland og i klitterne i Vest- og Nordjylland. I 2000 blev den danske bestand anslået til 15 ynglepar. De danske fugle er i milde vintre standfugle, men normalt overvintrer de sydligere, sandsynligvis i Vesteuropa.

Hannen har i yngletiden sort hoved og strube med orange underside og hvid halsplet, mens hunnen er mindre kontrastrigt farvet. I alle dragter kan arten kendes fra bynkefugl på ensfarvet mørk hale.

Traditionelt er sibiriske fugle, der blandt andet adskiller sig ved at hunnerne har lys øjenbrynsstribe, blevet opfattet om en underart af sortstrubet bynkefugl, men nyere undersøgelser tyder på, at de udgør en selvstændig art, sibirisk bynkefugl (Saxicola maurus). På samme måde tyder det på at underarterne af sortstrubet bynkefugl, der yngler syd for Sahara, bør regnes for at tilhøre en anden art, afrikansk bynkefugl (Saxicola torquatus). Ifølge denne nye viden findes der således nu kun to underarter af sortstrubet bynkefugl, rubicola og hibernans.

Noter

Kilder/Eksterne henvisninger 
 Benny Génsbøl, Nordens fugle - en felthåndbog, 1987. .
 Dansk Ornitologisk Forenings beskrivelse af sortstrubet bynkefugl

Europas fugle
Fluesnappere
Lille fluesnapper

Lille fluesnapper () er en 11,5 cm stor spurvefugl, der har sin hovedudbredelse i Østeuropa. Det er en trækfugl, der har vinterkvarter i Sydasien. I Danmark er der siden 1941 gjort omkring ti ynglefund spredt over hele landet, især i åbne parkagtige løvskove. Som trækgæst ses den specielt om foråret i anden halvdel af maj i forbindelse med østlige vinde, særligt almindeligt på Christiansø.

Lille fluesnapper er den mindste af fluesnapperne i Danmark og er på størrelse med en gransanger. Den har brunlig overside og lys underside. Hannerne får fra deres tredje leveår en karakteristisk orangerød strube. Fugle i alle dragter kan kendes på, at halens sider inderst er hvide.

Hannens sang er 3-6 sekunder lang og varierer stærkt, men afsluttes ofte med en faldende tonerække som hos løvsanger. Kaldet er langt og snerrende rrrrrr, der kan minde om gærdesmuttens.

Arten lever af insekter, der fanges i bladløvet. De kan dog også fanges i luften ligesom det er tilfældet for andre fluesnappere.

Kilder/Eksterne henvisninger 
 Benny Génsbøl, Nordens fugle - en felthåndbog, 1987. .
 Dansk Ornitologisk Forenings beskrivelse af lille fluesnapper

Fluesnappere
Fugle fra Eurasien
Tomos

Tomos, et akronym for TOvarna MOtornih koles Sežana, slovenensk for Motorcykelvirksomheden Sežana, er en knallert- og scooterfabrikant fra Koper i Slovenien. Tomos overtog i 1954 licensrettigheder fra Puch til at producere knallertmodeller med Tomos-mærket. Tomos har sidenhen produceret forskellige varer til det østeuropæiske marked, inklusive motorcykeler, Knallerter, påhængsmotorer, både og biler, inklusive Citroën og Renault-biler til hjemmemarkedet.

Tomos-knallerter fremstilles siden 1966 også i Epe i Holland. Det er den sidste knallertfabrik i Holland.

Eksterne henvisninger 

 Company website
 TOMOS Spain
 Best forum 
 TOMOS UK 

Knallertmærker
Motorcykelmærker
Køretøjsproducenter
Virksomheder fra Slovenien
Carl Gyldenkrone

Carl Oscar Herman baron Gyldenkrone (12. februar 1872 på Urup – 9. maj 1939) var en dansk officer og kammerherre, bror til Einar M. Gyldenkrone.

Han var søn af ritmester Oscar Emil baron Gyldenkrone til Urup (1837-1892) og Marie Christine Josephine Mørck (1842-1917). Gyldenkrone blev 1891 sekondløjtnant af fodfolket, 1896 premierløjtnant, 1910 kaptajn, var 1912-18 chef for Fodfolkets Underofficersskole, 1918-19 militærattaché ved det danske gesandtskab i Berlin, var 1920-23 skoleofficer ved Hærens Officersskole, blev 1923 oberstløjtnant og chef for 25. Bataljon, 1926 chef for 2. Livgardebataljon. 1932 fik han afsked fra Hæren.

Gyldenkrone blev 1930 kammerherre. 1918 blev han Ridder af Dannebrogordenen og 1926 Dannebrogsmand. Han bar en lang række udenlandske ordener. 1902-10 og 1920-23 var han bestyrelsesmedlem i Officersforeningen i København. Fra 1926 var han bestyrelsesmedlem i A/S Axel Prior.

31. marts 1905 ægtede han i Garnisons Kirke Lilian Regine Prior (27. august 1883 i Ordrup - 19??), datter af grosserer Axel Prior og Hannah Renton.

Han er begravet på Hellerup Kirkegård.

Kilder 
Danmarks Adels Aarbog 1935.

Personer i Kraks Blå Bog (afdøde)
Carl 3
Baroner fra Danmark
Officerer fra Danmark
Kammerherrer fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Jylland
Ove Gyldenkrone

Ove Theodor Carl lensbaron Gyldenkrone (født 6. juli 1869, død 3. marts 1920) var en dansk lensbesidder og hofjægermester, bror til Holger Gyldenkrone-Rysensteen.

Han var søn af Carl Güldencrone og hustru født von Barner. 1895 arvede han Baroniet Wilhelmsborg og tilkøbte 1898 Stenege.

Gyldenkrone var medlem af Aarhus Amtsråd og af repræsentantskabet for Livsforsikringsselskabet Dan og for Aarhuus Privatbank, sad i bestyrelsen for Hads-Ning Herreders Jernbane og for Trifolium (Dansk Frøavls Kompagni). Han var formand for A/S Malling Dampmølle og Savværk og for Malling Landbrugsskoles bestyrelse. 

31. marts 1901 ægtede han i Ørslev Kirke (Slagelse Kommune) Sophie Jacobine Dinesen (2. februar 1873 på Søholm i Emdrup - 7. juli 1942 på Lyngsbækgård), datter af premierløjtnant og ejer af Søholm Johan Ulrik Peter Vilhelm Dinesen (1832-1874) og Alvilda født Dinesen (1841-1893).

Kilder 
 
Danmarks Adels Aarbog 1935.

Ove 3
Lensbaroner fra Danmark
Danskere i 1800-tallet
Danskere i 1900-tallet
Hofjægermestre fra Danmark
Amtsrådsmedlemmer
Godsejere fra Danmark
Holger Gyldenkrone-Rysensteen

Holger lensbaron Gyldenkrone-Rysensteen, født Gyldenkrone (31. august 1873 på Vilhelmsborg, død 27. december 1927 i Charlottenlund) var en dansk godsejer, bror til Ove Gyldenkrone.

Han var søn af kammerherre og lensbaron Carl Güldencrone og hustru født von Barner. Han blev gift 7. maj 1898 med Vibeke baronesse Juul-Rysensteen (7. maj 1875 på Mundelstrupgård - 17. december 1934 i København), besidderinde af det for Baroniet Rysensteen substituerede fideikommis, datter af kammerherre, baron Christian Juul-Rysensteen og hustru Elisabeth født Meinig. Han fik bevilling af 18. juli 1907 til med hustru og sønner at føre navnet Gyldenkrone-Rysensteen.

Ægteskabet blev opløst, og 8. december 1916 ægtede han i København Rigmor Marie Jürs (13. august 1893 i Charlottenlund - 19??).

Han ejede Lundbæk, Abildgårdene og Bislev Nørgård, som han havde fået via sin hustru. I 1920 arvede han efter broderen Ove Baroniet Wilhelmsborg, som blev afløst 1921 og afhændet 1923. Han var medlem af bankrådet i Nibe og Oplands Bank.

Kilder 
 
Danmarks Adels Aarbog 1935.

Holger 1
Lensbaroner fra Danmark
Danskere i 1800-tallet
Danskere i 1900-tallet
Godsejere fra Danmark
Loire

Loire kan henvise til flere artikler:

 Loire (flod) – Floden 
 Loire (departement) – Departementet 
 Loire (vindistrikt) – Vindistriktet
 Loiredalen – Landskabet 
 Loire-Atlantique – Departementet
Vilhelm Güldencrone (stiftamtmand)

Vilhelm lensbaron Güldencrone (født 27. august 1701, død 6. juni 1747) var en dansk lensbesidder og stiftamtmand, bror til Matthias Güldencrone.

Han var søn af Christian Güldencrone og blev major ved Livgarden til Fods, deputeret i Søetatens Generalkommissariat, konferensråd 1736 og siden deputeret i Admiralitets- og Kommissariatskollegiet. 1746 arvede han Baroniet Wilhelmsborg, men døde allerede året efter, hvorved baroniet gik til broderen.

Fra 20. februar 1744 til 26. november 1746 var han stiftamtmand over Viborg Stift og amtmand over Hald Amt.

17. juli 1739 ægtede han i København Frederikke Louise komtesse Knuth (14. januar 1720 i København - 21. februar 1793), datter af Adam Christopher Knuth til Knuthenborg. Parret havde tre døtre, men ingen sønner.

Kilder 
 J. Bloch: Stiftamtmænd og Amtmænd i Kongeriget Danmark og Island 1660-1848, København: Rigsarkivet 1895, s. 100.

Vilhelm 2
Lensbaroner fra Danmark
Godsejere fra Danmark
Danskere i 1700-tallet
Stiftamtmænd over Viborg Stift
Amtmænd fra Danmark
Kollegiedeputerede fra Danmark
Konferensråder fra Danmark
Officerer fra Danmark
Guldhårasters

Guldasters (Aster linosyris), også skrevet Guld-Asters, er en flerårig, urteagtig plante med en opret, busket vækst. De små, gule kurve er samlede i halvskærme, der giver planten en rig blomstring. Da den desuden er hårdfør og tørketålende, dyrkes den i mange haver.

Kendetegn 
Guldasters er en flerårig, urteagtig plante med en opret og løs, busket vækst. Stænglerne er let furede og rødligt anløbne på lyssiden. Bladene sidder spredt, men tæt op ad stænglen. De er linjeformede med en tydelig, forsænket midterribbe og hel bladrand. Begge bladsider er blåligt grågrønne. Blomstringen foregår i august-september, hvor man finder blomsterne samlet i små kurbe, der igen er samlet i endestillede halvskærme. De enkelte blomster er små og rørformede med gule kronblade. Frugterne er nødder med en lille hårkrans.

Rodsystemet består af en lodret jordstængel, som bærer grove, dybtgående hovedrødder. På disse findes talrige, fine siderødder.

Planten når en højde på ca. 0,50 m og en bredde på 0,15 m, heri ikke medregnet skud fra korte udløbere.

Udbredelse 

Guldasters er naturligt udbredt i Nordafrika, Lilleasien og Kaukasus. I Europa er den udbredt i de sydlige, østlige og centrale lande med nordgrænse i Sverige. Arten findes kun i Danmark som haveplante. Den er knyttet til lysåbne voksesteder med en veldrænet, varm, tør og kalkrig jord. Derfor findes den på overdrev, tørre sætere, og i skovbryn. Polomené hory højderne ligger i den nordlige del af Tjekkiet. Bjergene består af kalk, som delvis er omdannet til karst. I 150-600 m højde findes varmeelskende plantesamfund (Geranion sanguinei), hvor arten vokser sammen med bl.a. akselrøn, almindelig fjergræs, dværgkirsebær, grenet edderkopurt, gul hør, havescorzoner, hvid diktam, håret alant, hårtotfjergræs, Iris aphylla (en art af iris), lav tidsel, Melica transsilvanica (en art af flitteraks), nikkende kobjælde, seglbladet hareøre, sommeranemone og Vicia pisiformis (en art af vikke)

Anvendelse 
Guldasters bruges i haverne, hvor den trives fint i det tørkeprægede bed. Den hører naturligt hjemme i steppebedet og kalkbundsbedet.

Note 

Gule blomster
Tørketålende planter
Kalkbundsplanter
Haveplanter
Asters (Aster)
Carlo Sehested Gyldenfeldt

Carlo Viggo Henry Sehested Gyldenfeldt (25. april 1863 i Fredericia – 27. oktober 1928 i København) var en dansk politiinspektør.

Han var søn af kaptajn Holger Scheel af Gyldenfeldt (1817-1864), som faldt ved Dybbøl 1864, og Augusta Frederikke født Garlieb, blev student fra Herlufsholm 1881 og cand.jur. 1888, konstitueret protokolfører i Københavns Kriminal- og Politiret 1889, assistent på Københavns Politikontor 1890, politiassistent i 5. Kreds (Vesterbro) 1895 og blev 4. politiinspektør i København 1908 og 1. politiinspektør 1915. 1919 fik han afsked og blev 2. juni samme år Ridder af Dannebrog. Han bar også en række udenlandske ordener.

Han blev gift 23. oktober 1891 i Sankt Johannes Kirke med Lorentze Christina Wang (22. december 1854 om bord på et norsk skib på vej til Finland - 8. august 1938 i Kongens Lyngby), datter af civilingeniør Christian Andersen Wang og Louise Gurine Steendahl.

Kilder 
 
 Danske Jurister 1736-1936.

Eksterne henvisninger 
 

Carlo Sehested
Politifolk fra Danmark
Jurister fra Danmark
Personer fra Fredericia
Danskere i 1800-tallet
Danskere i 1900-tallet
Riddere af Dannebrog
Embedsmænd i København
Personer i Kraks Blå Bog (afdøde)
Herlovianere
Casper Wessel af Gyldenfeldt

Casper Wessel af Gyldenfeldt (23. august 1751 i Rønne – 1. juli 1830 i København) var en dansk officer, far til Christian Nicolai af Gyldenfeldt.

Han var søn af major Christian Schousboe af Gyldenfeldt (1720-1805, adlet 1761) og Anna Beate Sehested (1725-1808), blev 1763 landkadet, 1771 kadetkorporal og samme år sekondløjtnant ved Norske Livregiment, 1781 premierløjtnant, 1789 karakteriseret kaptajn, 1793 kompagnichef, 1803 major, 1807 bataljonskommandør, 1808 karakteriseret oberstløjtnant, 1813 karakteriseret oberst og fik 1816 afsked som generalmajor.

Han var gift med Sophie Magdalene Bøttcher (1765 - 30. juli 1836).

Kilder 
 Danmarks Adels Aarbog 1908.

Casper Wessel
Generalmajorer fra Danmark
Danskere i 1700-tallet
Danskere i 1800-tallet
Personer fra Rønne
Flisepest

Flisepest er en populær betegnelse for lav der vokser på fliser, primært på terasser.

Der findes over 900 forskellige typer af lav, hvilket også betyder at flisepest kan ses i mange forskellige farver og former på fliserne.

I takt med at mængden af svovl i luften reduceres bliver flisepest mere og mere udbredt.

Flisepest lever ikke af organisk næring men kræver blot at der er lys og fugt til stede. Derfor kan flisepest også vokse på materialer som klipper og andre hårde og næringsfattige overflader.

For at undgå flisepest kan der gøres følgende:
 Højtryksrensning. Dette skal dog imprægneres efterfølgende, for at undgå at flisen er åben og "sårbar" overfor ny indtrængen af vækst.
 Algebehandling eller et lignende produkt.
 Afdækning af arealet over vinterhalvåret. Denne afdækning kan gøres ved 0,5-1 cm sand over hele arealet, ved at dække arealet med en tæt ukrudtsdug eller en mørk presenning.

Kilder

Bygninger, konstruktioner og anlæg
Sæksvampe
Laver
Christian Nicolai af Gyldenfeldt

Christian Nicolai af Gyldenfeldt (født 2. juni 1788 i København, død 24. oktober 1856 på Hohenlied) var en dansk officer.

Han var søn af generalmajor Casper Wessel af Gyldenfeldt og hustru, blev 1802 artillerikadet, 1804 stykjunker og tegnede dette år et kort over Svendborg efter opmåling af Andreas Gram Hejde. Han blev 1805 sekondløjtnant af 2. klasse og 1808 af 1. klasse. Han udmærkede sig i Englandskrigene og blev 1810 Ridder af Dannebrog og samme år karakteriseret og 1811 virkelig premierløjtnant. Gyldenfeldt fik 1817 kaptajns anciennitet, 1819 kaptajns karakter, blev 1822 stabskaptajn, 1828 batterichef, 1840 karakteriseret major og fik afsked 1841. 

Han ejede herregården Hohenlieth i Holsten.

Han blev gift 22. april 1817 i Rendsborg med Catharina Johanna Schleth (21. december 1789 i Rendsborg - 7. april 1858).

Kilder 
 Danmarks Adels Aarbog 1908.

Christian Nicolai
Artilleriofficerer fra Danmark
Danskere i 1800-tallet
Personer fra København
Riddere af Dannebrog
Personer i Englandskrigene fra Danmark-Norge
Godsejere fra Slesvig og Holsten
Kartografer fra Danmark
Adam Campbell

Adam Campbell (født Adam Jones, 7 november 1980) er en engelsk skuespiller. Blandt hans præstationer er roller i de amerikanske filmparodier Date Movie og Epic Movie. Desuden portrætterede han Cal Vandeusen i miniserien Harper's Island.

Eksterne henvisninger 
 

Skuespillere fra England
Det nationale Livsforsikringsselskab Dan

Det nationale Livsforsikringsselskab Dan A/S var et dansk forsikringsselskab.

Historie 
Selskabet var grundlagt i 13. november 1896 og var et aktieselskab. Selskabet overtog senere Forsikringsselskaberne Cimbria og Frem, men i 1914 blev det overtaget af Det Forenede Danske Livsforsikrings-Aktieselskab Hafnia. Selskabet lå i København i egen ejendom på Nørre Voldgade 15.

Aktiekapital: 1.451.500 kr., hvoraf 10 procent var indbetalt. Forsikringssum 31. december 1903: 19.883.091 kr., formue 1.327.573 kr.; i 1903 var præmier og indskud 447.450 kr., fragik til genforsikring 1745 kr., udbetaling af kapitalforsikring 55.500 kr.

Ledelse 
Selskabet blev bestyret af et Repræsentantskab og to direktører. Carl Billenstein blev beregner ved Livsforsikringsselskabet Dan 1896, var direktør for samme 1900-13 (og for Forsikringsselskabet National 1905-13). 1900-11 var Herman Valentiner matematisk direktør i selskabet.

Kendte medlemmer af repræsentantskabet:
 Harald Eduard von Beck
 J.L. Christensen (medstifter af selskabet)
 Christian Michael Rottbøll
 Henning Schroll
 Erik Skeel

Kilder 
 Opslag i Kraks Blå Bog.

Livsforsikringsselskaber i Danmark
Danske virksomheder etableret i 1896
Ophørt i 1914
Tidligere virksomheder i København
ONE-NET

ONE-NET er en open-source standard for trådløse datanet. 
ONE-NET blev designet til at være billig, lav effekt (batteridrevet) datanet for anvendelserne såsom bygningsautomatik, sikkerhed og overvågning, apparatstyring - og sensordatanet. ONE-NET er ikke bundet til noget proprietært hardware eller software - og kan implementeres med mange billige og let tilgængelige radiotransceivere og mikrocontrollere fra flere forskellige producenter.

Kilder/referencer

Eksterne henvisninger 
 ONE-NET website, 2013 archive backup: ONE-NET
 "Open standart for One-Net wireless network and hardware based on it." - The Paper in Russian magazine 
 ONE-NET on SourceForge

Trådløse datanet
Bygningsautomatik
Piaggio

Piaggio & C. SpA (Piaggio) () er en itailiensk producent af tohjulede køretøjer og lettere erhvervskøretøjer. Produktionen foregår gennem en række datterselskaber og under i alt syv forskellige mærker. Piaggio & C. SpA har hovedkvarter i Pontedera i Italien. Piaggio's forskeligge datterselskaber beskæftiger i alt 6.700 medarbejdere som fremstillede i alt 653.300 køretøjer i 2011. Piaggio driver fem forsknings- og udviklingscentre og har selskaber i mere end 50 lande.

Historie 
Virksomheden blev etableret af Rinaldo Piaggio i 1884, Piaggio fremstillede i begyndelsen lokomotiver og jernmanemateriel. Under 1. verdenskrig fokuserede virksomheden på luftfartøjer.

Under 2. verdenskrig fremstillede virksomheden bombefly, men Piaggios fabrik i Pontedera blev total ødelagt af de allieredes bombning. 
I 1946 lancerede Piaggio Vespa-scooteren (italiensk for "hveps") og i løbet af 10 år var der produceret over en million enheder.

Udvikling 
I 1957 udviklede Vespa Vespa 400, som var en lille personbil.

I 1959 blev Piaggio overtaget af Agnelli-familien. I 1964 blev luftfarts og motorcykeldivisionen opsplittet i to uafhængige virksomheden. Luftfartsdelen kendes i dag som Piaggio Aero.

I 1969 overtages motorcykelvirksomheden Gilera.

I 2006 blev Piaggio børsnoteret på Milan Stock Exchange.

Mærker i koncernen 
 Aprilia - motorcykler, scootere og knallerter
 Ape - trehjulede mikro-erhvervskøretøjer
 Derbi - motorcykler, scootere, knallerter og ATVere (quads)
 Gilera - motorcykler, scootere, knallerter og ATVere (quads)
 Moto Guzzi - motorcykler
 Piaggio - scootere, knallerter, mikrobiler, små erhvervskøretøjer, Piaggio P180 Avanti
 Vespa - scootere og knallerter
 Laverda - et motorcykelmærke som Piaggio lukkede i 2004.

Referencer

Eksterne henvisninger 

 Official Piaggio website 
 Official Piaggio Group website 

Etableret i 1884
 
Motorcykelmærker
Knallertmærker
William Thomas Stead

William Thomas Stead (5. juli 1849 – 15. april 1912) var en engelsk  journalist, forfatter, esperantist, og pioner inden for undersøgende journalistik; Han var  redaktør på den engelske aftenavis Pall Mall Gazette.  Han var født i Darlington og var søn af en præst.

Stead var en af de mest kontroversielle journalister i britisk journalistik  og blev kendt for at bruge usædvanlige metoder  . Stead var også pacifist, og aktiv i fredsarbejdet. 
Stead udstillede hvordan den massemedierne kan bruges til at påvirke den offentlige mening og regeringens politik.

Stead var på vej til en fredskongres i USA  da han omkom i forliset af  RMS Titanic, den 15. april 1912.

Eksterne henvisninger 

 Biografi på Encyclopedia Titanica

Omkomne i Titanic-forliset
Journalister fra Storbritannien
Esperanto